פטריק דרהי, 2015
**פטריק דרהי** (בצרפתית: **Patrick Drahi**; נולד ב-20 באוגוסט 1963) הוא איש עסקים ישראלי-צרפתי, דרהי ממוקם במקום העשרים ושניים מבין עשירי צרפת. את הונו רכש מעסקי התקשורת והטכנולוגיה, הוא בעל חברת התקשורת הבינלאומית אלטיס ובעל מניות בחברות הישראליות HOT ומירס. דרהי נולד למשפחה יהודית ובעל אזרחות בשלוש מדינות: מרוקו, פורטוגל וישראל.

ביוגרפיה
--------

דרהי נולד במרוקו, ובגיל 15 היגר עם משפחתו לצרפת. הוא למד הנדסה באקול פוליטקניק הצרפתי. לאחר מכן המשיך ללימודי הנדסת תקשורת בבית הספר הגבוה להנדסת תקשורת (המכונה סופ'טלקום) בפריז, צרפת. אחר כך עבד בחברת פיליפס והתקדם בה עד לתפקיד מנהל מחלקה. הוא החל להשקיע בתחילת שנות ה-90 של המאה ה-20 ולרכוש בעזרת הלוואות חברות טלוויזיה בכבלים קטנות באזור פרובאנס שבדרום צרפת. הוא ייסד בצרפת את חברת UPC ובשנת 1999 מכר את מניותיו בה לחברת UPC אירופה. בשנת 2006 רכש אותה בחזרה דרך אלטיס (Altice), חברת הכבלים שבבעלותו, בשליש מהמחיר. בעזרת אלטיס רכש חברות טלוויזיה בכבלים בלוקסמבורג, בשווייץ ובבלגיה. בבעלותו 30% מחברת ניומריקייבל (Numericable), מחברות התקשורת הגדולות בצרפת. ב-2017 רכשה אלטיס את פלטפורמת הפרסום המקוון Audience Partners וסטארט אפ צרפתי בשם Teads, המתמחה בפרסומות וידאו.

ביוני 2017 הנפיק דרהי את מניות אלטיס USA בבורסה לניירות ערך בניו יורק ברף העליון של ההנפקה, וגייס 1.9 מיליארד דולר, בהנפקת הטלקום הגדולה ביותר בארצות הברית מאז שנת 2000.

בשנת 2019 קנה את בית המכירות הפומביות סותבי'ס עבור 3.7 מיליארד דולר.

### השקעות בישראל

בשנת 2009 החל לרכוש בהדרגה מניות בחברת הכבלים הישראלית HOT ובדצמבר 2009 רכש את חברת התקשורת מירס. בסוף 2011 השלים את רכישת HOT כאשר רכש מארנון מוזס את מניותיו לפי פרמיה של 38% ממחיר השוק ותמורת 650 מיליון שקל, בנוסף השלים גם את מכירת החזקותיו במירס ל-HOT. הרכישות נעשו באמצעות חברת ההחזקות שהקים דרהי בישראל, Cool Holdings. את רכישת HOT ביצע לאחר הכנת הקרקע על ידי נציגו בארץ מיכאל גולן, שבהמשך הפך למתחרה העסקי שלו, כמנכ"ל המפעילה הסלולרית "גולן טלקום" המתחרה ב"HOT mobile". ב-2013 פתח פטריק את ערוץ i24news המשדר חדשות ואקטואליה בינלאומי מנקודת מבט ישראלית בשלוש שפות: אנגלית, צרפתית וערבית.

חיים אישיים
-----------

מתגורר כדרך קבע בז'נבה והחל מ-2009 מחזיק בדירה במגדל רוטשילד 1 בתל אביב. דרהי נשוי ללינה, נוצרייה יוונית אורתודוקסית ממוצא סורי, לזוג ארבעה ילדים.

דרהי היה ידוע במשך שנים כמי שנמנע מראיונות ומחשיפה לתקשורת, אך בשנת 2014 העניק ראיונות ראשונים לתקשורת הישראלית.

קישורים חיצוניים
----------------

ויקישיתוף מדיה וקבצים בנושא **פטריק דרהי** בוויקישיתוף
* שוקי שדה, טייקון התקשורת החשאי נחשף: מי אתה פטריק דרהי, באתר TheMarker‏, 18 בדצמבר 2009
* אמיר טייג, נתי טוקר, בלעדי // "אל ג'זירה הישראלית": דרהי מקים ערוץ חדשות בינלאומי, באתר TheMarker‏, 25 ביוני 2012
* חגי עמית, דרהי מרחיק את HOT משוק ההון המקומי: "הוא כמעט 4 שנים פה - ולא ראה רווח", באתר TheMarker‏, 14 בדצמבר 2012
* אתר למנויים בלבד אמיתי זיו, מיכאל רוכוורגר, "לא אכפת לנו לאבד לקוחות לא רווחיים - אנחנו מוכנים להיות מספר 2 בשוק", באתר TheMarker‏, 5 בפברואר 2014
* הדס מגן, שלומית לן, ‏"כולם, גם אצלכם בישראל, כתבו שהוא האיש עם מגע הקסם", באתר גלובס, 24 בנובמבר 2017

הערות שוליים
------------

1. ↑  אתר למנויים בלבד אמיתי זיו ומיכאל רוכוורגר, "לא אכפת לנו לאבד לקוחות לא רווחיים - אנחנו מוכנים להיות מספר 2 בשוק", באתר TheMarker‏, 6 בפברואר 2014
2. ↑  שירות כלכליסט, פטריק דרהי רוכש סטראט אפ לפרסום מקוון תמורת 306 מיליון דולר, באתר כלכליסט, 21 במרץ 2017
3. ↑  שירי חביב ולדהורן, ‏אלטיס של פטריק דרהי תתחיל להיסחר היום בניו יורק, באתר גלובס, 22 ביוני 2017
4. ↑  צאלה קוטלר הדרי, גיא בן סימון, ‏מה מחפש המיליארדר פטריק דרהי בבית המכירות הפומביות סותבי'ס ולמה זה שווה לו 3.7 מיליארד דולר, באתר גלובס, 21 בספטמבר 2019
5. ↑  גד פרץ, ‏פטריק דרהי רוכש את מירס תמורת 170 מיליון דולר, באתר גלובס, 9 בדצמבר 2009
6. ↑  גד פרץ, ‏פטריק דרהי רכש 2.5% ממניות HOT מידי הבנק הבינלאומי ב-65 מיליון שקל, באתר גלובס, 4 ביוני 2009
7. ↑  נדב נוימן, ‏פטריק דרהי השלים את ההשתלטות שלו על הוט, באתר גלובס, 28 בנובמבר 2011
8. ↑  אתר למנויים בלבד גילי איזיקוביץ, i24news - חדשות או תעמולה?, באתר הארץ, 21 ביולי 2013
9. ↑  רז סמולסקי, איפה רכש פטריק דרהי דירת יוקרה, באתר TheMarker‏, 8 בדצמבר 2009
10. ↑  אתר למנויים בלבד הניו יורק טיימס, הניו יורק טיימס מתפעל מהבעלים של הוט: שווה 17 מיליארד דולר ועדיין קובע פגישות בעצמו, באתר TheMarker‏, 5 בספטמבר 2017
11. ↑  אתר למנויים בלבד אמיתי זיו ומיכאל רוכוורגר, "לא אכפת לנו לאבד לקוחות לא רווחיים - אנחנו מוכנים להיות מספר 2 בשוק", באתר TheMarker‏, 5 בפברואר 2014.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 6461 057X
* VIAF: 4742152080598407230000
* WorldCat (עם VIAF): 4742152080598407230000

 |